Mi-am exprimat aceste îngrijorări în mod privat, cu ministrul sau cu alți membri ai Guvernului, și am făcut lucrul acesta public, într-o declarație oficială", a reiterat Klemm, după ce, în urma întâlnirii cu ministrul Justiției afirmase că discuțiile s-au desfășurat într-un „spirit de cooperare".  Oficialul american a ținut să precizeze însă că declarația oficială pe care a făcut-o inițial a fost transmisă în numele țării pe care o reprezintă și că Executivul SUA ia foarte în serios propunerile lui Tudorel Toader: „Vreau doar să subliniez că acea declarație, pe care am transmis-o pe 29 august, nu a fost transmisă în numele meu, în numele Ambasadei SUA la București, ci a fost transmisă în numele Statelor Unite ale Americii.